Na osnovu Statuta „Veterinarske stanice Novi Grad” d.o.o.Sarajevo broj: OPU-IP 185/16 od 13.05.2016.godine, čl.3.stav 1., čl. 6. i čl.7. Uredbe o postupku prijema u radni odnos u javnom sektoru na teritoriji Kantona Sarajevo ("Službene novine Kantona Sarajevo" broj: 19/21, 10/22, 28/23, 32/24.), Pravilnika o radu “Veterinarska stanica Novi Grad” d.o.o. Sarajevo br. 924/16 od 26.12.2016. godine, br.86/20 od 25.02.2020. godine, br.305./21 od 18.05.2021.godine, br. 54-2/23 od 15.03.2023. godine, br.760/23 od 30.11.2023. godine, broj 47/25 od 28.02.2025. godine, Zaključka Skupštive „Veterinarskoj stanici Novi Grad” d.o.o.Sarajevo br. 130-1/25 od 15.04.2025.godine te člana 1. Odluke o raspisivanju Javnog oglasa za prijem radnika u „Veterinarskoj stanici Novi Grad” d.o.o.Sarajevo na određeno vrijeme br.383/25 od 13. 05.2025. godine Direktor raspisuje

**JAVNI OGLAS**

**za prijem radnika u „Veterinarsku stanicu Novi Grad” d.o.o.Sarajevo na određeno vrijeme**

Raspisuje se Javni oglas za prijem radnika u radni odnos na određeno vrijeme u “Veterinarskoj stanici Novi Grad " d.o.o. Sarajevo, ul.Tjepovački put br.2. Sarajevo i to na period od jedne godine dana, za radno mjesto, kako slijedi:

Pozicija br. 1. Koordinator za međuinstitucionalne ugovorne.................. 1 izvršilac na određeno vrijeme, od 1 godine dana.

Puno radno vrijeme 8 h dnevno odnosno 40 h sedmično.

Mjesto rada Sarajevo.

Prosječna osnovna neto plata: 1.768,00 KM

**Pozicija br. 1. Koordinator za međuinstitucionalne ugovorne**

Opis poslova:

* Obezbjeđuje dosljenu primjenu zakona, Statuta, Etičkog kodeksa i drugih normativnih akata Društva,
* obavlja poslove od značaja za unutrašnju organizaciju i rad Društva, utvrđuje nacrte i prijedloge općih normativnih akata Društva koji se odnose na rad i radne odonose zaposlenika Društva.
* Koordinira između kantonalnih institucija, općinskih i mjesnih instiucija u cilju realizacije poslova ,
* Vodi procedure i priprema dokumentaciju u segmentu realizacije Sporazuma između kantonalnih institucija, općinskih i mjesnih instiucija.
* Vodi registar zapisnika i arhivu kompletnog materijala organa Društva.
* Obavlja i druge poslove po nalogu direktora.

Za svoj rad je odgovoran je Direktoru Društva.

Kandidati moraju ispunjavati opće uslove propisane zakonom i posebne uslove utvrđene Pravilnikom o radu „Veterinarska stanica Novi Grad” d.o.o.Sarajevo kako slijedi:

**Opći uslovi za poziciju br.1.:**

1. Da je državljanin Bosne i Hercegovine,
2. Da je punoljetan,
3. Da ima opću zdravstvenu sposobnost za obavljanje poslova radnog mjesta,
4. Da ima vrstu i stepen školske spreme potrebnu za obavljanje poslova radnog mjesta prema unutrašnjoj organizaciji i sistematizaciji poslova sistematizovanih radnih mjesta,
5. Da se protiv lica kandidata ne vodi krivični postupak.

**Posebni uslovi za poziciju br.1.:**

- diploma VSS-VII ili prvi ciklus studija visokog obrazovanja Bakalaureat/Bachelor sa 180 ili 240 (E)CTS studijskih bodova, Tehnički smjer,

- potvrda ili uvjerenje o radnom iskustvu na poslovima VSS od minimalno 3 godine dana,

- Poznavanje rada na računaru.

**Uz svojeručno potpisanu prijavu na Javni oglas kandidati trebaju podnijeti biografiju sa kontakt podacima (adresa, kontakt telefon i mail) i sljedeću dokumentaciju /original ili ovjerenu kopiju/ ne stariju od šest mjeseci:**

* Cipsova prijava mjesta boravka,
* Izvod iz matične knjige rođenih,
* Uvjerenje o državljanstvu,
* Lična karta,
* Diplomu o vrsti i stepenu školske spreme koja je određena u posebnim uslovima za poziciju,
* Dokaz o radnom iskustvu u dužini trajanja koja je određena u posebnim uslovima za poziciju (potvrda ili uvjerenje izdato od predhodnog poslodavca koja sadrži sljedeće: ime i prezime, opis posla, stepen stručne spreme potrebne za navedeno radno mjesto i vremenski period obavljanja istog ili Uvjerenje nadležnog Zavoda za penziono invalidsko osiguranje ili Porezne uprave sa Potvrdom o tumačenju šifre zanimanja).
* Pored navedenih dokumenata kao dokaz o pripadnosti branilačkoj populaciji, kandidati trebaju uz prijavu dostaviti dokumentaciju (u originalu ili ovjerenoj kopiji) kojom dokazuju status, u skladu sa Zakonom o dopunskim pravima boraca-branitelja BiH (“Sl. novine Kantona Sarajevo” br. 45/12-prečišćeni tekst, 26/14, 46/17, 18/19, 20/20 i 24/20-ispravka), Zakonom o pravima demobiliziranih branilaca i članova njihovih porodica (“Sl. novine FBiH br. 54/19,29/22), Uredbom o jedinstvenim kriterijima i pravilima za zapošljavanje branilaca, članova njihovih porodica u Kantonu Sarajevo, Gradu Sarajevo i Općinama u Kantonu Sarajevo (“Sl. novine Kantona Sarajevo” br. 37/20, 27/21) i Instrukcijom o bližoj primjeni kriterija vrednovanja prema Uredbi o jedinstvenim kriterijima i pravilima za zapošljavanje branilaca, članova njihovih porodica u Kantonu Sarajevo, Gradu Sarajevo i Općinama u Kantonu Sarajevo (“Sl. novine Kantona Sarajevo” br. 38/20, br. 28/21)., kako slijedi:

|  |  |  |  |
| --- | --- | --- | --- |
| R. br. | Pripadnost boračkoj kategoriji | Naziv dokaza - dokumenta | Organ koji ga izdaje |
| 1. | Član porodice šehida/poginulog, umrlog i nestalog branioca | Uvjerenje o statusu djeteta šehida- poginulog, umrlog i nestalog branioca, rješenje o priznatom pravu na porodičnu invalidninu za suprugu šehida poginulog umrlog, nestalog branioca i Uvjerenje o učešću u Oružanim snagama za šehida- poginulog, umrlog i nestalog branioca | Općinska služba za boračko – invalidsku zaštitu Grupa za pitanja evidencije iz oblasti vojne obaveze prema mjestu prebivališta |
| 2. | Ratni vojni invalid | Rješenje o priznatom svojstvu ratnog vojnog invalida | Općinska služba za boračko – invalidsku zaštitu |
| 3. | Dobitnik ratnog priznanja i odlikovanja | Rješenje o priznatom pravu na mjesečno novčano primanje dobitniku priznanja | Općinska služba za boračko – invalidsku zaštitu |
| 4. | Demobilisani borci | Uvjerenje o učešću u Oružanim snagama | Grupa za pitanja evidencije iz oblasti vojne obaveze prema mjestu prebivališta |
| 5. | Dijete:  a)ratnog vojnog invalida  b)dobitnika ratnog priznanja i odlikovanja c)demobiliziranog branioca | Uvjerenje o statusu djeteta ratnog vojnog invalida Rješenje o priznatom pravu na :  a) invalidninu  b) mjesečni novčani dodatak  c) uvjerenje o učešću u Oružanim snagama | a) Općinska služba za boračko – invalidsku zaštitu  b) Općinska služba za boračko – invalidsku zaštitu  c) Grupa za pitanja evidencije iz oblasti vojne obaveze prema mjestu prebivališta |
| 6. | Supruga ratnog vojnog invalida | Uvjerenje o statusu supruge ratnog vojnog invalida  Rješenje o priznatom pravu na invalidninu | Općinska služba za boračko – invalidsku zaštitu |

Da bi kandidat ostvario prioritet pri zapošljavanju obavezan je uz dokumentaciju iz gore navedene tabele u originalu ili ovjerenoj kopiji dostaviti dokaz (Uvjerenje) da se nalazi na evidenciji JU „Služba za zapošljavanje Kantona Sarajevo“ evidentiran kao nezaposlena osoba (ne starije od datuma objavljivanja ovog Javnog oglasa) ili dokaz da je zaposlen sa nižom stručnom spremom od one koju posjeduje (ne starije od datuma objavljivanja ovog Javnog oglasa) ili dokaz da je zaposlen na određeno vrijeme (ne starije od datuma objavljivanja ovog Javnog oglasa).

Kandidati koji ispunjavaju uslove propisane tekstom javnog oglasa će biti obavješteni, putem telefona navedenog u prijavi, o mjestu i vremenu održavanja pismenog i usmenog ispita. Pitanja za pismeni ispit, su objavljena na internet stranici JP „LOKOM” d.o.o.Sarajevo (osnivač), a dostupna su i kod prostorijama „Veterinarske stanice Novi Grad” d.o.o.Sarajevo.

Izabrani kandidat koji se primaju u radni odnos na određeno vrijeme podliježu obavezi probnog rada u trajanju od jednog mjeseca. Izabrani kandidati dužni su prije zaključenja ugovora o radu dostaviti u originalu ili ovjerenoj kopiji: Uvjerenje o nekažnjavanju i Ljekarsko uvjerenje.

Kontakt telefon za sve dodatne informacije: 033/586-644, kontakt mail adresa: veterinarskastanicanovigrad@gmail.com.

Javni oglas ostaje otvoren 10 dana od dana objave na internet stranici JU Služba za zapošljavanje KS, a objavit će se i na oglasnoj ploči Društva i internet stranici JP „LOKOM“ d.o.o.Sarajevo.

Proceduru provođenja Javnog oglasa za izbor radnika u radni odnos za upražnjeno radno mjesto vršit će Komisija za provođenje postupka izbora radnika u radni odnos u skladu sa Uredbom.

Prijavu sa traženom dokumentacijom dostaviti u zatvorenoj koverti lično ili preporučeno na adresu:

**„Veterinarska stanica Novi Grad” d.o.o. Sarajevo,**

**ulica Tjepovački put br.2, 71 000 Sarajevo,**

**Komisija za provođenje postupka prijema radnika u radni odnos sa naznakom:**

**"Prijava na Javni oglas za prijema radnika u radni odnos**

**„Veterinarska stanica Novi Grad” d.o.o.Sarajevo”**

**„NE OTVARAJ“**

Nepotpune, neuredne i neblagovremene prijave neće se razmatrati.